Πολιτική αγροτικής ανάπτυξης: η εφαρμογή της θεωρίας των δικτύων στο Leader+ και Οπααχ του νομού Ημαθίας
Creators: name: Μπρανιώτη, Ελένη Σωτηρίου
Publisher: name: Aristotle University of Thessaloniki
Year: 2008
Subjects: Αγροτική ανάπτυξη
Οπααχ
Δίκτυο
Ευρωπαϊκά προγράμματα
Agricultural development
Opaax
Network
European programs

description: Η αγροτική ανάπτυξη αποτελεί βασικό εργαλείο για την αναδιάρθρωση του γεωργικού τομέα και για την ενθάρρυνση της διαφοροποίησης και της καινοτομίας στις αγροτικές περιοχές.Η πολιτική αγροτικής ανάπτυξης μπορεί να συμβάλει καθοριστικά στον ορθό προσανατολισμό της διαδικασίας αυτής προς μια πιο ευέλικτη οικονομία υψηλότερης προστιθέμενης αξίας παίρνοντας πάντα υπόψη τις πολιτιστικές, κοινωνικές και περιβαλλοντικές ιδιομορφίες των αγροτικών περιοχών.Εργαλεία πολιτικής αγροτικής ανάπτυξης της ΕΕ αποτελούν τα αναπτυξιακά προγράμματα LEADER+ και ΟΠΑΑΧ (που εφαρμόζονται στο Νομό Ημαθίας), στα οποία και εφαρμόσαμε τη θεωρία ανάλυσης δικτύων και αλληλεπιδράσεων των φορέων μέσα σε αυτά. Αυτό είναι και το πεδίο της έρευνάς μας. Βασικός σκοπός λοιπόν, της εργασίας είναι ο εντοπισμός παραγόντων που καθορίζουν τη δύναμη ενός φορέα μέσα σε ένα δίκτυο, καθώς και η ευρύτερη ανάλυση του ρόλου και των δομών δύναμης, ώστε να χρησιμοποιηθούν αυτές οι πληροφορίες για τον πιο εύρυθμο συντονισμό των φορέων που συμμετέχουν στα συγκεκριμένα αναπτυξιακά προγράμματα της υπαίθρου.Εκτός από τη δύναμη, στόχος της έρευνας αυτής είναι και η διερεύνηση παραγόντων που επηρεάζουν χαρακτηριστικά του δικτύου, όπως την επικοινωνία, τη σύγκρουση, τη διατομεακότητα, τη σαφήνεια, το «δογματισμό» και τις στάσεις των φορέων για την επιτυχία του προγράμματος. Αυτά μπορούν να χρησιμεύσουν για τη βελτίωση της μελλοντικής αποδοχής τέτοιων προγραμμάτων από τους τοπικούς φορείς.Βασική υπόθεση είναι ότι κάθε μια από τις παραπάνω μεταβλητές είναι αποτέλεσμα συνεπίδρασης οργανωσιακών (ενδογενών) και δικτυακών (εξωγενών) παραγόντων. Η δύναμη, που αποτελεί και τη βασικότερη μεταβλητή, μετρήθηκε ως άθροισμα εμπιστοσύνης, παροχής οικονομικών κινήτρων και μοναδικότητας.Για την εξαγωγή των αποτελεσμάτων έγινε στατιστική επεξεργασία με το στατιστικό λογισμικό SPSS 15.0 και με το λογισμικό δικτυακής ανάλυσης VISONE. Διανοίχτηκαν δύο δίκτυα που αφορούσαν δράσεις των προγραμμάτων LEADER+ (ίδρυση αγροτουριστικής ταβέρνας) και ΟΠΑΑΧ (ίδρυση αγροτουριστικού ξενώνα) στο Νομό Ημαθίας. Τα δίκτυα αποτελούνταν από 16 και 17 φορείς αντίστοιχα (ιδιώτες– ελεύθεροι επαγγελματίες, συνεργάτες αναπτυξιακών φορέων, δημόσιοι φορείς). Διατυπώνονται προτάσεις βελτίωσης και ανοιχτά ερωτήματα για μελλοντική έρευνα.
description: The rural growth constitutes basic tool for the reformation of agricultural sector and for the encouragement of differentiation and innovation in the rural regions. The policy of rural growth can contribute decisively in the proper orientation of this process to a more flexible economy of higher added value always taking into account cultural, social and environmental peculiarities of rural regions. Instruments of policy for rural growth of EU are the developmental programs LEADER+ and OPAAX (that are applied in the Prefecture of Imathia), in which we applied also the theory of networks analysis and interactions of institutions in them. This is also the field of our research. Basic aim therefore, of the project is the localization of factors that determine the power of each institution in a network, as well as the wider analysis of the role and the structures of power, so that these informations can be used for the most proper co-ordination of institutions that participate in the particular developmental programs of countryside. Apart from the power, objective of this research is also the investigation of factors that influence the characteristics of the network, as the communication, the conflict, the crossectorality, the clarity, the "dogmatism" and the attitudes of institutions for the success of the program. These can be useful for the improvement of future acceptance of such programs from the local institutions.Basic assumption is that each and every one of these variables is the result of interaction between internal and external (network) factors. The power, that also constitutes the more basic variable, was measured as the sum of trust, supply of economic motives and uniqueness.Τhe export of results became with the statistical software SPSS 15.0 and with the software of network analysis VISONE. Two networks were opened up, that concerned actions of the programs LEADER+ (foundation of agrotouristic tavern) and OPAAX (foundation agrotouristic hostel) in the Prefecture of Imathia. The networks were respectively constituted by 16 and 17 institutions (private individuals, collaborators of developmental institutions, public institutions). Proposals of improvement and open questions are posed for future research.